Mirko Miočić
Mirko Miočić, (23. srpnja 1956. - 15. svibnja 2017.), Rtina kod Zadra bio je najpoznatiji hrvatski kvizoman.

Životopis 
Osnovnu i srednju školu završio je u Rijeci, te je 1978. završio studij prava, no nikad nije diplomirao. Godine 1991. vraća se u Rtinu gdje i danas živi.
Rođak je svjetskog prvaka po UFC-u u mješovitim borilačkim vještinama Stipe Miočića, s kojim se je prvi put uživo upoznao 2014. godine: Stipin djed i Mirkova mati prvi su rođaci.

Kvizovi 
Mirko je prvi puta nastupio 1972. godine u kvizu Tri, dva, jedan... ali vrijedan. 
1982. godine prijavljuje se na Kviskoteku, gdje pobjeđuje te osvaja 20.000 dinara. 1986. godine nastupa u nekoliko izlučnih emisija Kviskoteke, te u superfinalu 1986. osvaja treće mjesto Ispred njega su bili Radoslav Dodig i Robert Pauletić. Kasnije je uspješno sudjelovao u ostalim kvizovima i igrama asocijacije: 3,2,1, Diplomac, Izazov, Upitnik i Jackpot.

Često se morao kvalificirati u hrvatskoj inačici kviza "Tko želi biti milijunaš?" putem Najbržeg prsta. Kad je uspio, osvojio je 32.000 kuna (zadnji odgovor na Hrvatskoj verziji milijunaša iznosio je 1.000.000 kuna)
Tijekom prvih godina Milijunaša, više od 50 drugih natjecatelja ga je zvalo kao joker zovi. Ta suradnja mu je donijela nešto više od 100.000 kuna, dok je natjecateljima osigurao oko 470.000 eura. Radi toga (Mirko je bio jedan od najpozivanijih jokera zovi), uredništvo Hrvatske inačice milijunaša je izmijenilo pravila tako da se ista osoba mogla zvati najviše tri puta u sezoni.

Izvori 

Kvizaši
Biografije, Zadar